S-563/2021

Mál þetta er höfðað með ákæru héraðssaksóknara, útgefinni 8. 3. 2021, á hendur E-x-x S-x-x, kt. 000000- 0000, [...], [...], „fyrir eftirtalin brot framin föstudaginn 27. mars 2020 í [...]:

1. Stórfellt fíkniefnalagabrot, með því að hafa í bílskúr að [...] haft í vörslum sínum í sölu og dreifingarskyni 7.500 ml af vökva sem innihélt amfetamínbasa, sem hafði á bilinu 45- 57% styrkleika, sem lögregla fann við leit.

Telst brot þetta varða við 173. gr. a. almennra hegningarlaga nr. 19/1940.

2. Brot gegn lögum um bann við tilteknum frammistöðubætandi efnum og lyfjum, með því að hafa flutt inn til landsins og haft í vörslum sínum í sölu- og dreifingarskyni samtals 940 ml af stungulyfinu mesterolon, samtals 510 ml af stungulyfinu nandrolon, 1.540 ml af stungulyfinu testosteron, 2.180 ml af stungulyfinu trenbolon og 980 ml af Sustanon, sem lögregla fann við leit á heimili ákærða að [...]og í bílskúr sem ákærði var leigjandi af að [...].

Telst brot þetta varða við 1. mgr. 2. gr., sbr. 1. mgr. 4. gr. laga um bann við tilteknum frammistöðubætandi efnum og lyfjum nr. 84/2018.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 7.500 ml. af vökva sem innihélt amfetamínbasa með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 848/2002 og á haldlögðum stungulyfjum sbr. 4. mgr. 4. gr. laga nr. 84/2018.

Þá er krafist upptöku á 3 loftsíum, ræktunartjaldi, 2 loftdælum, 3 tímarofum, PH testi, mælikönnu og lampa (munir 000000- 000001, munaskrá 144957), stálbrúsa (munur 516388, munaskrá nr. 144953), 41 Ikea glerflöskum (munur 516390, 516482, munaskrá 144955 og 144987), loftæmingavél, pokum og Ísóprópýl alkahól brúsa (munir 516481 og 516483, munaskrá 144987), sem lögregla lagði hald á við rannsókn málsins, með vísan til 7. mgr. 5. gr. laga nr. 65/1974, 2. mgr. 14. gr. reglugerðar nr. 233/2001 og 1. tl. 1. mgr. 69. gr. a. almennra hegningarlaga nr. 19/1940. [...].“

Ákærði kom fyrir dóm og játaði sök samkvæmt ákæru. Með játningu sinni, sem fær stoð í gögnum málsins og ekki þykir ástæða til að draga í efa, telst ákærði sannur að sök og hefur unnið sér til refsingar en háttsemi hans er rétt færð til refsiákvæða í ákæru. Í upphafi var einnig gerð krafa um upptöku nánar greindrar fjárhæðar en ákæruvaldið féll frá þeirri kröfu. Ákærði samþykkti upptökukröfu málsins í framhaldi af þvíog verður hún tekin til greina.

Samkvæmt sakavottorði hefur ákærða ekki verið gerð refsing hér á landi og ekki liggur fyrir í málinu að annað eigi við annars staðar. Verður miðað við að ákærði eigi ekki sakaferil. Hann játar sök skýlaust. Fyrir dómi lýsti ákærði yfir iðrun og vilja sínum til að fremja ekki slíkt brot framar. Af hálfu ákærða var lýst að hann hefði reynt að snúa við blaðinu og lögð voru fram gögn um að hann hefði verið í vinnu. Á hinn bóginn er óhjákvæmilegt að horfa til magns og hættueiginleika þeirra efna sem um ræðir, sérstaklega sbr. ákærulið 1. Þegar á allt framanritað er horft verður refsing ákærða ákveðin fangelsi í þrjú og hálft ár með frádrætti svo sem í dómsorði greinir, en skilorðsbinding kemur ekki til greina. Ákærða verður gert að greiða málsvarnarþóknun verjanda síns fyrir dómi, G-kk-ef S-x-x R-kk-ef lögmanns, 1.531.400 krónur með virðisaukaskatti, þóknun B-kk-ef H-kk-ef lögmanns sem gætti hagsmuna ákærða framan af á rannsóknarstigi, 1.884.800 krónur með virðisaukaskatti, og 608.846 króna annan sakarkostnað. A-kvk-nf B-kvk-nf A-kvk-nf settur saksóknari fór með málið af hálfu ákæruvaldsins. Þ-kk-nf D-kk-nf kveður upp dóm þennan.

D Ó M S O R Ð

Ákærði, E-x-x S-x-x o-e-x, sæti fangelsi í þrjú og hálft ár. Frá refsingunni dragist með fullri dagatölu gæzluvarðhald sem ákærði sætti frá 27. marz til 9. júní 2020.

Upptæk eru gerð 7.500 ml af vökva sem innihélt amfetamínbasa, þrjár loftsíur, ræktunartjald, tvær loftdælur, þrír tímarofar, PH testir, mælikanna, lampi, stálbrúsi, 41 glerflaska, lof tæmingar vél, pokar og Ísóprópýl alkahól brúsi sem lögregla lagði hald á við rannsókn málsins.

Ákærði greiði málsvarnarþóknun G-kk-ef S-x-x R-kk-ef lögmanns,1.531.400 krónur, þóknun B-kk-ef H-kk-ef lögmanns, 1.884.800 krónur, og 608.846 króna annan sakarkostnað.

Þ-kk-nf D-kk-nf